\*\*\*

Літаратурна-краязнаўчае выданне прысвечана 130-годдзю з дня нараджэння  **Рыгора Раманавіча Шырмы** (1892–1978), беларускага харавога дырыжора, фалькларыста, народнага артыста БССР (1949), народнага артыста СССР (1955), Героя Сацыялістычнай Працы (1977).


Пружанская ЦРБ ім. М. Засіма

Чараўнік народнай песні

**Рыгор Раманавіч Шырма**

Літаратурна-краязнаўчае выданне

**Пружаны, 2022**

**Рыгор Раманавіч Шырма** нарадзіўся 21 студзеня 1892 года ў в. Шакуны Пружанскага павета Гродзенскай губерні (цяпер Пружанскага раёна Брэсцкай вобласці) у вялікай сялянскай сям’і. Захапленне роднай песняй пачалося ў раннім дзяцінстве. Першым, хто дапамог Рыгору Шырме адчуць прыгажосць харавых спеваў, быў хатні настаўнік у Шакунах, былы семінарыст Салук. Любоў да песні ўзрасла ў час вучобы ў Пружанскім гарадскім вучылішчы (1905–1910). Цягу яго да народнай паэзіі заўважыў настаўнік літаратуры Манцэвіч, ён і параіў яму запісваць песні.

У час навучання на двухгадовых Свянцянскіх настаўніцкіх курсах (1911–1912) Р. Р. Шырма праходзіць сальфеджыа, вучыцца іграць на скрыпцы, адначасова спрабуе запісваць мелодыі. З 1912 года настаўнічаў у Лідскім павеце. У канцы Першай сусветнай вайны быў мабілізаваны, закончыў Чугуеўскае ваеннае вучылішча, служыў прапаршчыкам ў Туркестане. Скончыў Седліцкі настаўніцкі інстытут у 1918-м (тады інстытут знаходзіўся ва эвакуацыі ў Яраслаўлі).

У чэрвені 1922 года Р. Р. Шырма, цяпер ужо сямейны чалавек, вяртаецца на Пружаншчыну. 1922–1925 гады былі, мабыць, самымі цяжкімі ў жыцці Рыгора Раманавіча. Па просьбах мяшчан і протаіерэя ён кіраваў царкоўным хорам сабора Аляксандра Неўскага ў Пружанах. Паваротным для яго стаў канцэрт у Пружанах, на якім прысутнічаў Браніслаў Тарашкевіч. Пазнаёміўшыся з фальклорнымі запісамі збіральніка, вядомы філолаг убачыў у Рыгору Шырме чалавека, здольнага ўзначаліць культурна-асветніцкую працу.

У 1925 годзе Р. Р. Шырма пераязджае ў Вільню, працуе ў сакратарыяце Грамады, выхавацелем у інтэрнаце для хлопчыкаў Віленскай беларускай гімназіі, выкладае тут спевы і арганізуе хор беларускай гімназіі, а потым хор беларускага саюза студэнтаў універсітэта, які, аднак, некаторы час называўся хорам студэнтаў і рабочай моладзі. З 1926 выкладчык беларускай гімназіі, арганізатар прафесійных і самадзейных харавых калектываў, у тым ліку хора Беларускага саюза студэнтаў (1931) у Вільні. Сакратар Таварыства беларускай школы (1928–1937).

**(Вечар беларускае паэзіі і песні ў Віленскім універсітэце. Злева направа П.Сергіевіч, Я.Хвораст, Р.Шырма, Р.Бярозка, М.Танк, В.Труцька. 1930-я гады)**

Друкавацца пачаў у 1925 годзе. Вытрымаўшы праверку практыкай, лепшыя апрацоўкі народных песень склалі зборнік «Беларускія народныя песні» (1929), які ўключаў 25 аранжыровак песень.

Пасля ўз’яднання Заходняй Беларусі з БССР арганізаваў у Беластоку ў 1940 годзе Беларускі ансамбль песні і танца. Пасля шэрагу паспяховых выступленняў у многіх гарадах Беларусі ў маі 1941 года калектыў выехаў на гастролі ў Маскву, дзе яго застаў пачатак Вялікай Айчыннай вайны. Ансамбль працягваў сваю дзейнасць на Урале, у Кузбасе, Сярэдняй Азіі. У канцы 1943 года вярнуўся ў Беларусь, выступаў перад воінамі 1-га Беларускага фронту. У ліпені 1944 года ансамбль прыехаў у разбураны Мінск, а восенню таго ж года пераехаў у Гродна. Р. Р. Шырма атрымаў званне «Заслужаны дзеяч мастацтваў БССР» (1946). У 1950 годзе ансамбль быў рэарганізаваны і перайменаваны ў Дзяржаўны хор БССР. У 1952 годзе хор пераязджае ў Мінск. У 1957 годзе яму надаецца назва «Дзяржаўная харавая капэла БССР». Да 1970 года Рыгор Раманавіч кіраваў калектывам, які называлі капэлай Шырмы.

Новыя творчыя магчымасці адкрыліся ў савецкі час перад Р. Р. Шырмай – збіральнікам песеннага фальклору. Тысячы яго запісаў становяцца каштоўнейшымі зборнікамі. Р. Р. Шырма выступаў як публіцыст і літаратурны крытык. У 1966 годзе прыняты ў Саюз пісьменнікаў СССР. З 1966 года – старшыня праўлення Саюза кампазітараў БССР і сакратар праўлення Саюза кампазітараў СССР. Дэпутат Вярхоўнага Савета БССР (1955–1978). У 1966 і 1974 года удастоены Дзяржаўнай прэміі БССР, у 1977 годзе – звання Героя Сацыялістычнай Працы.

Рыгор Раманавіч узнагароджаны двума ордэнамі Леніна (1967, 1977), ордэнамі Кастрычніцкай Рэвалюцыі (1971), Працоўнага Чырвонага Сцяга (1962), «Знак Пашаны» (1944) і інш. За ўмацаванне культурных сувязей паміж славянскімі народамі ўрад Балгарыі ўзнагародзіў Р. Р. Шырму ордэнам Кірылы і Мефодзія, а ў ПНР яму надалі ганаровае званне «Заслужаны дзеяч польскай культуры».

У Пружанскай дзіцячай школе мастацтваў, якая носіць імя Рыгора Шырмы, стаіць на вуліцы, названай у яго гонар, мае музей земляка ў рамках адкрыцця тыдня, прысвечанага 125-годдзю з дня нараджэння Р. Р. Шырмы, была праведзена ўрачыстая цырымонія гашэння маркі з выявай гэтага вялікага дзеяча культуры і мастацтва (мастак Яўгенія Бядонік). Былі спецыяльна выпушчаныя 50 тысяч паштовых канвертаў, якія пайшлі па Беларусі і за яе межы.

**На здымку:  дырэктар Брэсцкага філіяла РУП “Белпошта” В.М.Пух і намеснік старшыні Пружанскага райвыканкама М.П.Кудравец падчас працэдуры гашэння маркі. (Фота А. Зялевіч)**

Р. Р. Шырма памёр 23 сакавіка 1978 года. Пахаваны на Усходніх могілках г. Мінска. У Мінску на доме, дзе жыў музыкант (вул. Савецкая, 19), устаноўлена мемарыяльная дошка (1980; скульптар У. Хмызнікаў). Яго імя прысвоена Пружанскай дзіцячай музычнай школе, Брэсцкаму дзяржаўнаму музычнаму каледжу.

Р. Шырме прысвечаны верш Ніла Гілевіча **«Сэрца дзядзькі Рыгора».**

Колькі птахаў пявучых у родных лясах,  
Колькі нот непаўторных у іх галасах,  
Колькі тонаў, адценняў, ладоў, перабораў —  
Столькі песень у сэрцы у дзядзькі Рыгора.

Колькі ў краі бацькоўскім празрыстых крыніц,  
Колькі іх, між пагоркаў, булькоча-звініць,  
Бегучы, ручайкамі, да сіняга мора, —  
Столькі песень у сэрцы у дзядзькі Рыгора.

Колькі ў небе вясновым за тысячы год  
Абдараючы радасцю долы і горы, —  
Столькі песень у сэрцы у дзядзькі Рыгора.  
Дык якім жа павінен ён волатам быць,  
Каб у сэрцы адным гэтак многа ўмясціць?  
Ой, не дзіва, скажу вам, не дзіва, не дзіва,  
Калі песняю песень у сэрцы — Радзіма!



**(Рыгор Шырма з Нілам Гілевічам)**

Літаратура:

1. **Шырма Рыгор Раманавіч / Л. С. Мухарынская // Беларуская энцыклапедыя : у 18 т. Мінск, 2004. Т. 18, кн. 1. С. 20.**
2. **Ширма Григорий Романович // Республика Беларусь : энциклопедия : в 7 т. Минск, 2008. Т. 7. С. 593.**
3. **Шырма Рыгор Раманавіч / Т. Б. Варфаламеева // Беларускі фальклор : энцыклапедыя : у 2 т. Мінск, 2006. Т. 2. С. 774–775.**
4. **Шырма Рыгор / У. А. Калеснік // Беларускія пісьменнікі : біябіліяграфічны слоўнік : у 6 т. Мінск, 1995. Т. 6. С. 429–435.**
5. **Рыгор Шырма // Беларускія пісьменнікі (1917–1990) : даведнік / склад. А. К. Гардзіцкі. Мінск : Мастацкая літаратура, 1994. С. 617–618.**
6. **Шырма Рыгор Раманавіч / Л. С. Мухарынская // Энцыклапедыя літаратуры і мастацтва Беларусі : у 5 т. Мінск, 1987. Т. 5. С. 608–609.**
7. **Шырма Рыгор Раманавіч / Т. А. Дубкова // Беларуская савецкая энцыклапедыя : у 12 т. Мінск, 1974. Т. 11. С. 392.**
8. **Няспынны пошук гармоніі ;** «**Вось ізноў я спеў капэлы чую…**» **; Песні Захвеі // Памяць : гіст.-дакум. хроніка Пружанскага раёна. Мінск, 1992. С. 403–408.**
9. **Мемарыяльная дошка Шырме Рыгору Раманавічу // Збор помнікаў гісторыі і культуры Беларусі. Мінск. Мінск, 1988. С. 184.**
10. **Дзяржаўная акадэмічная харавая капэла Рэспублікі Беларусі імя Р. Р. Шырмы // Беларуская энцыклапедыя : у 18 т. Мінск, 1998. Т. 6. С. 145.**
11. **Дзяржаўная акадэмічная харавая капэла БССР імя Р. Р. Шырмы / Г. І. Цітовіч // Энцыклапедыя літаратуры і мастацтва Беларусі : у 5 т. Мінск, 1985. Т. 2. С. 310–311.**
12. **Родина Ширмы Григория Романовича: [д. Шакуны] / Т. А. Дубкова // Свод памятников истории и культуры Белоруссии. Брестская область. Минск, 1990. С. 374–375.**
13. **Ширма Григорий Романович** // Журавлев, Д. Н. Союз композиторов БССР : краткий биобиблиографический справочник / Д. Н. Журавлев . Минск : Беларусь, 1978. С. 276–280.
14. **Шырма, Р. Р**. Песня – душа народа : з літаратурнай спадчыны / Рыгор Шырма. – Мiнск : Мастацкая літаратура, 1993. – 349 с.
15. **Шырма, Р. Р.** Песня – душа народа : Публiцыстыка. Фальклор. Музыка. Лiтаратура. 1929–1939. 1944–1974 гг. / Рыгор Шырма ; навук. рэд. Н. Гiлевiч ; уклад., камент., бiблiягр. В. Лiтвiнкi. – Мінск : Мастацкая лiтаратура, 1976. – 408 с.
16. **Беларускiя** песнi / склад. Р. Шырма. – Мінск : Выдавецтва АН БССР, 1955. – 215 с.
17. **Шырма, Р. Р.** Беларускiя народныя песнi, загадкi i прыказкi : Т. 1 / Рыгор Шырма. – Мінск : Дзяржвыдавецтва БССР, 1947. – 219 с.
18. **Марціновіч, А. Рыгор Шырма: з песняй праз усё жыццё / Алесь Марціновіч. – Мінск : Харвест, 2013 – 64 с. – (100 выдатных дзеячаў беларускай культуры).**
19. **Жураў, А.** **В.** Жыццё з песняй : біяграфічны нарыс Рыгора Раманавіча Шырмы; дзённік / Аляксандр Жураў ; [аўтар прадмовы І. К. Цішчанка]. – Мінск : Бестпрынт, 2001. – 224 с.
20. **Рыгор Шырма** : [жыццё і дзейнасць] / аўт.-склад. В. Дз. Ліцвінка. – Мінск : Беларусь, 1990. – 63 с.: іл.
21. **Нисневич, И.** **Г.** Григорий Романович Ширма : очерк жизни и творчества / И. Г. Нисневич. – Москва : Музыка, 1971. – 80 с.
22. **Ліцьвінка, В. Д.** Вялікі беларус з-пад Белай Вежы // Крыніца народнай мудрасці / Васіль Ліцьвінка. Мінск, 2012. С. 280–286.
23. **Чыгрын, С.** Рыгор Шырма на старонках часопіса **«**Калоссе» / Сяргей Чыгрын // Такі іх лёс / Сяргей Чыгрын. Мінск, 2012. С. 48–53.
24. **Нисневич, И.** И песни и сердце – народу (Григорий Ширма) // Нисневич, И. Музыкально-критические статьи / И. Нисневич. Ленинград : Советский композитор, 1984. С. 65–71.
25. **Курков, И. Н.** Хоровых дел мастер // Курков, И. Н. Брестчина: легенды, события, люди / Илья Курков. Минск, 2005. С. 130–134.
26. **Бунцэвіч, Н. Я.** Музыка з'яднанай Беларусі : [пра тое, як паўплывала далучэнне Заходняй Беларусі да БССР на музычнае мастацтва. Пра дзейнасць Р.Р. Шырмы] / Надзей Бунцэвіч // Культура. 2021. № 38. С. 8—9 : фат.
27. **Носко, М.** Несколько историй из жизни православного духовенства во Второй Речи Посполитой : псаломщик и фольклорист Григорий Романович Ширма / протоиерей Михаил Носко // Брестские епархиальные ведомости : ежеквартальный информационный бюллетень / Брестская епархия Белорусской Православной Церкви Московского Патриархата. — 2019. ― № 2. ― С. 58―63 ; № 4. ― С. 71―75 ; 2020. ― № 1. ― С. 69―75 ; 2021. ― № 1. ― С. 68―74 ; 2021. — № 2. — С. 68—75.
28. **Галоўка, С. А.** Віленская партытура Рыгора Шырмы : Пра Віленскі перыяд у творчасці Рыгора Раманавіча Шырмы / Сяргей Галоўка // Беларуская думка. 2020. № 9. С. 28—35 : фат.
29. **Бунцэвіч, Н. Я.** Калі і хварэць, дык толькі музыкай : Дзяржаўная акадэмічная харавая капэла імя Рыгора Шырмы святкуе сваё 80-годдзе / Надзея Бунцэвіч ; фота прадстаўлены капэлай // Культура. 2020. 29 лютага (№9). С. 8—9 : фат.
30. **Ганул, Н. Г.** Спяваць заўсёды, спяваць усюды! : Юбілей Дзяржаўнай акадэмічнай харавой капэлы імя Р. Шырмы / Наталля Ганул // Мастацтва. 2020. № 4. С. 32—33 : фат.
31. **Мазурына, Н. Г.** Паслядоўнік Рыгора Шырмы : [вучань і паслядоўнік Рыгора Шырмы - Уладзімір Раговіч] / Наталля Мазурына // Культура. 2018. № 36 (8 верасня). С. 14.
32. **Зялевіч, А.** Залатыя каласы і галасы "Пеўчага поля" : свята харавога мастацтва "Пеўчае поле”, прысвечанае памяці Р. Р. Шырмы, прайшло ў Пружанах. / Алена Зялевіч // Раённыя будні. Пружаны, 2017. 24 мая. С. 1, 8.
33. **Жураў, В.** Чараўнік народнай песні : [на Пружаншчыне да 125-годдзя Р. Р. Шырмы ладзіліся розныя мерапрыемствы ў гонар этнографа і дырыжора] / Васіль Жураў // Голас Радзімы. 2017. 23 лютага (№ 8). С.1, 3.
34. **Лапцеў, Я. Гісторыя адной песні :** успаміны аб Р. Р. Шырме **/ Яўген Лапцеў // Рэспубліка. 2017. 31 сакавіка. С. 13.**
35. **Кетрык, І. «Песня на усё жыццё» : Да 125-годдзя з дня нараджэння Рыгора Шырмы : [сцэнарый] / І. Кетрык // Бібліятэка прапануе. 2017. № 4. С. 19–22.**
36. **Зайка, А.** Песня і лёс : да 125-годдзя Рыгора Шырмы : [пра стасункі Р. Шырмы з сям’ёй Грэцкіх з в. Бялавічы Івацэвіцкага раёна] / Алесь Зайка // Краязнаўчая газета. 2017. Люты. (№ 5). С. 6.
37. **Зялевіч, А. Рыгор Шырма: лёс на паштоўцы : [д**а 125-годдзя з дня нараджэння Р. Р. Шырмы была праведзена ўрачыстая цырымонія гашэння маркі з выявай гэтага вялікага дзеяча культуры і мастацтва] **/ Алена Зялевіч // Раённыя будні. Пружаны, 2017. 25 студзеня. С. 1, 5.**
38. **Сімаковіч, Л.** ...Як мы без Шырмы? : [аб жыцці і дзейнасці Р. Шырмы] / Ларыса Сімаковіч // ЛіМ. 2017. 3 лютага (№ 5). С. 15.
39. **Зялевіч, А. Песня на усё жыццё :** [літаратурна-музычная імпрэза, падрыхтаваная Пружанскай ЦРБ імя М. Засіма, прысвечаная 125-годдзю з дня нараджэння Р. Р. Шырмы, адбылася ў Палацы культуры] **/ Алена Зялевіч // Раённыя будні. Пружаны, 2017. 1 лютага. С. 1, 5.**
40. **Вакульская, М. Да вытокаў роднай песні :** [мерапрыемствы з нагоды 75-годдзя Дзяржаўнай акадэмічнай харавой капэлы імя Р. Р. Шырмы прайшлі ў Пружанах] **/ Марына Вакульская // Раенныя будні. Пружаны, 2014. 3 снежня. С. 5.**
41. **Пашкевiч, К.** Пеўчае поле славутага земляка : [пра свята да 120-годдзя з дня нараджэння Р. Р. Шырмы ў Пружанскім палацы кульутры] / К. Пашкевіч // Заря. 2012. 24 января. С. 5.
42. **Рагойша, В.** Ахоўнік душы народа / В. Рагойша // ЛіМ. 2012. 20 студзеня (№ 3). С. 1, 18.
43. **20 студзеня – 120 гадоў з дня нараджэння Р. Р. Шырмы (1892–1978), харавога дырыжора, фалькларыста, музычнага і грамадскага дзеяча, публіцыста, народнага артыста Беларусі і СССР // Новыя кнiгi. 2011. № 10. Дадатак. C. 20–21.**
44. **Варанько, К.** Рыгор Раманавіч Шырма / К. Варанько // Музычнае і тэатральнае мастацтва: праблемы выкладання : навукова-метадычны часопіс. 2011. № 4. С. 2-я стар. вокл., с. 7.
45. **Зялевiч, А.** Чырвоны псаломшчык : [да 120-годдзя з дня нараджэння Р. Р. Шырмы] / Алена Зялевіч // Раённыя буднi. Пружаны, 2012. 21 студзеня. С. 4.
46. **Селяменева, В.** «Застаў ансамбль у цяжкім стане... » : невядомы ліст Рыгора Шырмы / В. Селяменева // Мастацтва. 2010. № 5. С. 50–51.
47. **Нястомны** прапагандыст і энтузіяст Р. Р. Шырма // Краязнаўчая газета. 2007. № 6. С. 4.
48. **Жураў, А.** Уладар песень / Аляксандр Жураў // Полымя. 2006. № 7. С. 198–206.
49. **Сізко-Габрыелян, В.** «Дзядзька Рыгор» : да 110-годдзя Р. Р. Шырмы / В. Сізко-Габрыелян // ЛіМ. 2002. 15 лютага (№ 7). С. 10–11.
50. **Жураў, А.** У яго хоры – кожны артыст : да 110-й гадавіны з дня нараджэння Рыгора Шырмы / А. Жураў // ЛіМ. 2002. 15 лютага (№ 7). С. 14–15.
51. **Ліцвінка, В.** «Дзядзька Рыгор» / Васiль Ліцвінка // Культура. 2002. 23 лютага – 1 сакавiка (№ 7). С. 15.
52. **Юркевiч, М.** Пiсьмо Аляксандра Фадзеева Рыгору Шырме / М. Юркевіч // Народная трыбуна. 2001. 7 лiпеня.
53. **Сізко, В.** Дзе ж тая скрыпка, што так цудоўна спявала? / Вера Сізко // Мастацтва. 1996. № 5. С. 10–12.
54. **Ліцвінка, В.** Шырма расказвае пра сябе... / Васiль Ліцвінка // Мастацтва. 1992. № 7. С. 11.

Чараўнік народнай песні

**Рыгор Раманавіч Шырма**

Літаратурна-краязнаўчае выданне

Складальнік : Казлоўская Н.А.

Рэдакцыя, дызайн,

адказны за выпуск : Казлоўская Н.А.

Студзень, 2022

225 133 г. Пружаны, вул. Савецкая, 30

Цэнтральная раённая бібліятэка імя М. Засіма

8(01632) 9 85 75